
1 Οκτωβρίου 2003 


ΝΟΜΟΣ ΥΠΆΡΙΘ. 3186 
Ανώτατη Διακλαδίκή Σχολή Πολέμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

1. Ιδρύεται Ανώτατη Διακλαδίκή Σχολή Πολέμου 
(Α.ΔΙ.Σ.ΠΟ.) με έδρα τη Θεσσαλονίκη. Η Σχολή αποτελεί 
υπηρεσία του Υπουργείου Εθνικής Άμυνας και υπάγεται 
στο Γενικό Επιτελείο Εθνικής Άμυνας (Γ.Ε.ΕΘ.Α.). Από 
πλευράς διοικητικής μέριμνας υπάγεται στο Γενικό Επιτε¬ 
λείο Στρατού (Γ.Ε.Σ.). 

2. Η Σχολή, για την επίτευξη των σκοπών της Εθνικής 
Άμυνας, παρέχει διακλαδίκή εκπαίδευση επιχειρησιακού 
και στρατηγικού επιπέδου, καθώς και επιμόρφωση σε βα¬ 
σικά θέματα γεωπολιτικής σε ανώτερους αξιωματικούς 
τωντριών Κλάδωντων Ενόπλων Δυνάμεων (Ε.Δ.), με σκο¬ 
πό την προαγωγή της ικανότητάς τους στη σχεδίαση, δι¬ 
εύθυνση, διεξαγωγή διακλαδικών επιχειρήσεων, την κα¬ 
τάρτισή τους για τη στελέχωση εθνικών και συμμαχικών 
διακλαδικών στρατηγείων στο εσωτερικό και εξωτερικό 
και λοιπών εθνικών - συμμαχικών θέσεων και για να τους 
καταστήσει ικανούς διοικητές και επιτελείς διακλαδικών 
στρατηγείων. 

3. Η Σχολή λειτουργεί και ως επιστημονικός και επιτελι¬ 
κός φορέας στο χώρο των Ενόπλων Δυνάμεων για θέμα¬ 
τα διακλαδικότητας, άμυνας, ασφάλειας και γεωπολιτι¬ 
κής - στρατηγικής, εθνικού - συμμαχικού και διεθνούς εν¬ 
διαφέροντος. 

4. Στη Σχολή δύνανται να φοιτούν και αξιωματικοί Κοι¬ 
νών Σωμάτων των Ενόπλων Δυνάμεων, αξιωματικοί των 
Σωμάτων Ασφαλείας, του Λιμενικού Σώματος και ξένων 
κρατών. 

5. Με απόφαση του Υπουργού Εθνικής Άμυνας, η οποία 
εκδίδεται ύστερα από εισήγηση του Συμβουλίου Αρχη¬ 
γών Γενικών Επιτελείων (Σ.Α.Γ.Ε.), καθορίζεται κατά κα¬ 
τηγορία ο αριθμός των σπουδαστών της παραγράφου 4 
που θα φοιτούν σε κάθε εκπαιδευτική σειρά. 

Άρθρο 2 

1. Στη Σχολή φοιτούν ύστερα από εισαγωγικές εξετά¬ 
σεις ανώτεροι αξιωματικοί των τριών Κλάδων των Ενά- 


πλων Δυνάμεων, που έχουν συμπληρώσει συνολική πραγ¬ 
ματική υπηρεσία αξιωματικού από δεκαπέντε έως είκοσι 
δύο έτη. Εξαιρετικά για τους αξιωματικούς με βαθμά Σμη¬ 
νάρχου της Πολεμικής Αεροπορίας, οι οποίοι δεν θα 
έχουν αποφοιτήσει από την οικεία Σχολή Πολέμου μέχρι 
την ημερομηνία κατάργησής της, οι προϋποθέσεις του 
παραπάνω εδαφίου δεν θα ισχύσουν για τις τρεις πρώτες 
εκπαιδευτικές σειρές της Σχολής. Το ίδιο ισχύει και για 
τους Λοχαγούς του Στρατού Ξηράς, οι οποίοι, αν και συμ¬ 
μετείχαν με επιτυχία στις εξετάσεις για φοίτηση στην 
Ανωτέρα Σχολή Πολέμου του Στρατού Ξηράς, δεν φοίτη¬ 
σαν στη Σχολή αυτή. 

2. Οι αξιωματικοί των Σωμάτων Ασφαλείας και του Λιμε¬ 
νικού Σώματος πρέπει να έχουν βαθμά αντίστοιχο του 
Ταγματάρχη ή Αντισυνταγματάρχη. 

Άρθρο 3 

1. Οι δαπάνες λειτουργίας της Σχολής εγγράφονται 
κατ’ έτος στον προϋπολογισμό του Υπουργείου Εθνικής 
Άμυνας. Οι δαπάνες αυτές καλϋπτονται από τα Γενικά 
Επιτελεία των Κλάδων, με ποσοστά Γ.Ε.Σ. 60%, Γ.Ε.Ν. 
18%, Γ.Ε.Α. 22% και με μεταφορά των αντίστοιχων ποσών 
του εγκριθέντος προϋπολογισμοϋ της Σχολής από τα πα¬ 
ραπάνω Γενικά Επιτελεία στον προϋπολογισμό του Γ.Ε.Σ. 

2. Το μόνιμο εκπαιδευτικό στρατιωτικό προσωπικό της 
Σχολής αποτελείται αποκλειστικά απά αξιωματικούς των 
τριών κλάδων των Ενόπλων Δυνάμεων. Για ζητήματα 
στρατηγικής και ασφάλειας δύνανται να καλούνται ως 
εξωτερικοί ομιλητές μέλη του Διδακτικού Ερευνητικού 
Προσωπικού των Α.Ε.Ι., διπλωμάτες, ανώτατα στελέχη 
του δημόσιου και ιδιωτικού τομέα, καθώς και εν απο¬ 
στρατεία αξιωματικοί των Ενόπλων Δυνάμεων. 

3. Με κοινή απάφαση των Υπουργών Οικονομίας και Οι¬ 
κονομικών και Εθνικής Άμυνας, η οποία θα εκδοθεί μέσα 
σε ένα μήνα απά τη δημοσίευση του νόμου αυτού, καθο¬ 
ρίζεται η αποζημίωση του εκπαιδευτικού προσωπικού της 
Σχολής, καθώς και των εξωτερικών ομιλητών. 

Άρθρο 4 

1. Για την κλίμακα βαθμολογίας των σπουδαστών της 
Σχολής εφαρμόζεται η παράγραφος 2 του άρθρου 7 του 
Ν. 2439/1996 (ΦΕΚ219Α'). 

2. Με προεδρικά διάταγμα, που εκδίδεται ύστερα από 
πρόταση του Υπουργού Εθνικής Άμυνας και εισήγηση του 
Σ.Α.Γ.Ε. μέσα σε δύο μήνες από τη δημοσίευση του νόμου 

αυτού, κυρώνεται ο Οργανισμός της Σχολής. Με τον Ορ¬ 
γανισμό καθορίζονται: 

α. τα θέματα οργάνωσης, δισίκησης, εσωτερικής υπη¬ 
ρεσίας και λειτουργίας της Σχολής και του τρόπου τοπο¬ 
θέτησης τσυ διοικητικού και εκπαιδευτικού προσωπικού 
αυτής, 

β. τα προσόντα και τα κριτήρια επιλογής του εκπαιδευ¬ 
τικού προσωπικού κάθε κατηγορίας, 

γ. τα προσόντα και η διαδικασία για την επιλογή των 
σπουδαστών που θα φοιτήσουν στη Σχολή, καθώς και η 
εξεταστέα ύλη, 

δ. η διδακτέα ύλη, τα προγράμματα εκπαίδευσης, η 
διάρκεια αυτής, η οπαία θα πρέπει να είναι τουλάχιστον 
δέκα μήνες, η διενέργεια περιοδικών και τελικών εξετά¬ 
σεων και ο τρόπος εξαγωγής της τελικής βαθμολογίας 
των σπουδαστών, καθώς και η άδεια που μπορούν να λά¬ 
βουν οι σπουδαστές κατά τη διάρκεια της εκπαίδευσης, 

ε. τα θέματα απονομής του πτυχίου και του διακριτικού 
σήματος, καθώς και ο τρόπος αξιοποίησης εκείνων που 
ευδοκίμως αποφοιτούν, 

στ. κάθε άλλο σχετικά θέμα που αφορά στη λειτουργία 
της Σχολής. 

Άρθρο 5 

1. Η Σχολή είναι ισάτιμη με διακλαδικά σχηματισμό. 

Στη θέση του Διοικητή τοποθετείται εκ περιτροπής από 

τους τρεις Κλάδους των Ενόπλων Δυνάμεων αξιωματικός 
με βαθμό Υποστρατήγου και αντίστοιχου των άλλων Κλά¬ 
δων. Στις θέσεις του Υποδιοικητή καιτου Διευθυντή Σπου¬ 
δών τοποθετούνται αξιωματικοί με βαθμό Ταξιάρχου και 
αντίστοιχου των άλλων Κλάδων. Η σειρά στελέχωσης των 
παραπάνω θέσεων είναι η ακάλουθη: Στρατού Ξηράς - 
Πολεμικού Ναυτικού - Πολεμικής Αεροπορίας. 

2. Η Διακλαδική Σχολή Επιτελών Άμυνας (Δ.Σ.Ε.Α.) κα- 
ταργείται. Με μέριμνα των Γ ενικών Επιτελείων, εντός έξι 
μηνών από τη δημοσίευση τσυ παρόντος, οργανώνονται 
Σχολές Διοίκησης και Επιτελώντων Κλάδωντων Ενόπλων 
Δυνάμεων. 

3. Τα πτυχία που έχουν λάβει οι απόφοιτοι των Σχολών 
Πολέμου των Κλάδων είναι ισότιμα με τα πτυχία που χο¬ 
ρηγεί η Α.ΔΙ.Σ.ΠΟ. 

Άρθρο 6 

Στο δεύτερο και στο τρίτο εδάφιο του στοιχείου β' της 
παραγράφου 3του άρθρου 12του Ν. 2439/1996 (ΦΕΚ219 


Α') μετά τις λέξεις: «Σχολή Πολέμου» προστίθενται οι λέ¬ 
ξεις: «ή από την Ανώτατη Διακλαδική Σχολή Πολέμου». 

Άρθρο 7 

Από την έναρξη ισχύος του νόμου αυτού καταργούνται: 
α. η προβλεπόμενη από το Ν. 1394/1983 (ΦΕΚ 125 Α') 
Ανωτάτη Σχολή Πολέμου του Στρατού Ξηράς, 
β. η προβλεπόμενη από το Ν.Δ. 621/1970 (ΦΕΚ 172 Α') 
Σχολή Πολέμου Ναυτικού του Πολεμικού Ναυτικού, 
γ. η προβλεπόμενη από το Ν. 1354/1983 (ΦΕΚ 59 Α') 
Σχολή Πολέμου Αεροπορίας της Πολεμικής Αεροπορίας. 

Άρθρο 8 

Στην παράγραφο 5 του άρθρου 13 του Ν. 3036/2002 
(ΦΕΚ 171 Α') μετά τις λέξεις: «σε Γενικό Επιτελείο» προ¬ 
στίθενται οι λέξεις: «και Υπηρεσίες του Υπουργείου Εθνι¬ 
κής Άμυνας». 

Άρθρο 9 

Η ισχύς τσυ νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημσσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 26 Σεπτεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΧΡΙΣΤΟΔΟΥΛΑΚΗΣ Γ. ΠΑΠΑΝΤΩΝΙΟΥ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΩΝ. ΣΚΑΝΔΑΛΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 30 Σετττεμβρίου 2003 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




